Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13128

2. Megjegyzés. - Az a cél, hogy a légiforgalmi irányító rendszernek valószínűleg szüksége lesz olyan kiegészítő szolgáltatásokra, amelyek alapvetően lényegesek lehetnek a teljes III. kategóriájú üzemeltetési lehetőség megvalósítása érdekében, mint például kiegészítő oldal- és hosszirányú irányvezetés biztosítása a leszállás utáni kifutás és gurulás közben, valamint a rendszer működési teljessége és megbízhatósága fokozásának a biztosítására. 3.1.2.2 Az ILS berendezést úgy kell felépíteni és beállítani, hogy a küszöbtől egy meghatározott távolságra a légijárműben lévő műszerek azonos jelzései az irányvonaltól, illetve az ILS siklópályától való azonos eltéréseket jelentsenek, tekintet nélkül az éppen használt földi berendezésre. 2007/70/II. szám 3.1.2.3 A fenti 3.1.2.1 a) és b) pontban előírt olyan iránysáv-adó és siklópályaadó egységek, azok, amelyek egy I. Teljesítmény kategóriájú ILS berendezés rendszer részét képezik, meg kell, hogy feleljenek legalább a következőkben, a 3.1.3 és a 3.1.5 pontban előírt Szabványoknak, kivéve azokat a szabványokat, amelyek alkalmazása a II. Teljesítmény kategóriájú ILS rendszerre vannak előírva. 3.1.2.4 A fenti 3.1.2.1 a) és b) pontban előírt olyan iránysáv-adó és siklópályaadó egységek, amelyek egy II. Teljesítmény kategóriájú ILS berendezés rendszer részét képezik, úgy kell, hogy megfeleljenek az I. Teljesítmény kategóriájú ILS berendezés rendszereknél lévő azonos egységekre alkalmazható Szabványoknak, ahogy ezeket a szabványokat a következőkben a 3.1.3 és 3.1.5 pontokban lévő azonos szabványok kiegészítik, vagy módosítják, amelyek alkalmazása a II. Teljesítmény kategóriájú ILS berendezés rendszerre vannak előírva. 3.1.2.5 A fenti 3.1.2.1.1 pontban előírt olyan iránysáv-adó és siklópályaadó egységek, valamint más segédberendezések, amelyek a III. Teljesítmény kategóriájú ILS berendezés rendszer részét képezik, meg kell, hogy megfeleljenek az I. és II. Teljesítmény kategóriájú ILS berendezés rendszereknél lévő azonos egységekre alkalmazható Szabványoknak, kivéve a következőkben a 3.1.3 és 3.1.5 pontban lévő szabványok szerinti kiegészítéseket, amelyek alkalmazása a III. Teljesítmény kategóriájú ILS berendezés rendszerre van előírva. 3.1.2.6 Egy kielégítő biztonsági szint biztosítása céljából az ILS rendszert úgy kell megtervezni és fenntartani, hogy az előírt működési követelményeken belüli üzemelés valószínűsége magas fokú és az adott teljesítmény kategóriának megfelelő legyen. Megjegyzés. - A II. és III. Teljesítmény kategóriájú ILS berendezésekre vonatkozó szabványok célja a rendszer működési teljességének, megbízhatóságának és üzemi stabilitásának legmagasabb fokon történő elérése, az előforduló legkedvezőtlenebb környezeti körülmények között is. A II. és III. kategóriájú üzemeltetéseknél az ezen cél elérésére vonatkozó útmutató anyag a "C"- Melléklet 2.8 pontjában került megadásra. 3.1.2.7 Azokon a helyeken, ahol két különálló ILS berendezés szolgálja ki egy futópálya két, egymással szembeni végét, biztosítani kell egy kényszerkapcsolót azért, hogy csak az éppen használatos megközelítési irányt kiszolgáló iránysáv-adó sugározzon, kivéve ott, ahol az iránysáv-adó üzemeltetési felhasználása ILS I. Teljesítmény kategóriájú berendezés és üzemeltetési szempontból nem eredményez káros interferenciát. 3.1.2.7.1 Ajánlás. - Azokon a helyeken, ahol két különálló ILS berendezés szolgálja ki egy futópálya két, egymással szembeni végét, és ahol egy I. Teljesítmény kategóriájú ILS berendezést automatikus megközelítésekre és leszállásokra használnak, ott látásos meteorológiai körülmények mellett biztosítani kell egy kényszerkapcsolót azért, hogy csak az éppen használatos megközelítési irányt kiszolgáló iránysáv-adó sugározzon, feltéve, hogy a másik iránysáv-adó egyidejű üzemeltetési használata nem szükséges. Megjegyzés. - Ha mindkét iránysáv-adó sugároz, előfordulhat az, hogy az iránysáv-adók jelei a küszöb körzetében zavarják egymást. A kiegészítő útmutató anyagot a "C"- Melléklet 2.1.9 és 2.13 pontja tartalmazza. 3.1.2.7.2 Azokon a helyeken, ahol ugyanazon párosított frekvenciájú ILS berendezések szolgálják ki ugyanazon futópálya két, egymással szembeni végét, vagy különböző futópályákat ugyan azon a repülőtéren, ott biztosítani kell egy kényszerkapcsolót azért, hogy csak egy berendezés sugározhasson egy időben. Amikor egyik ILS berendezésről a másikra átkapcsolnak, mindkettő sugárzását el kell nyomni, nem kevesebb, mint 20 másodpercen keresztül. Megjegyzés. - Az azonos frekvenciájú csatornán dolgozó iránysáv-adók üzemeltetésére vonatkozó kiegészítő útmutató anyagot a "C"- Melléklet 2.1.9 pontja és az V. Kötet 4. Fejezete tartalmazza. 2007/70/II. szám 3.1.3 Az ultrarövidhullámú (VHF) iránysáv-adó és a hozzá kapcsolódó felügyelő rendszer Bevezetés. A 3.1.3 pont előírásai tartalmazzák mind a 360 fokos oldalszögön át adott pozitív irányvezetésű tájékoztatást biztosító, mind pedig az elülső fedésterületnek csak egy meghatározott részén belül ilyen irányvezetést biztosító (lásd az alábbi 3.1.3.7.4 pontot) ILS iránysáv-adókat. Ahol a pozitív irányvezetési tájékoztatásokat egy behatárolt szektorban biztosító ILS iránysáv-adókat telepítenek, ott rendszerint szükség lesz valamely megfelelően elhelyezett navigációs segédeszközöktől nyert tájékoztatásokra - a megfelelő eljárásokkal együtt - annak biztosítása céljából, hogy a szektoron kívüli bármilyen félrevezető információnak nincs üzemeltetési jelentősége. 3.1.3.1 Általános rész 3.1.3.1.1 Az iránysáv-adó antenna rendszerből kisugárzott jeleknek egy olyan összetett térerősségeloszlást kell létrehozni, amely a 90 Hz-es és a 150 Hz-es hanggal amplitúdó-modulált. A sugárzási térerősség-eloszlásnak egy olyan irányszektort kell létrehozni, amelyben az egyik hang van túlsúlyban az irányszektor egyik oldalán és a másik hang van túlsúlyban az ellentétes oldalon. 3.1.3.1.2 Ha egy megfigyelő a futópálya megközelítési végétől szembe fordul az iránysáv-adóval, a rádiófrekvenciás vivőhullám 150 Hz-es modulációs mélységének a megfigyelő jobb oldalán és ennek következtében a 90 Hz-es hangnak a megfigyelő bal oldalán kell túlsúlyban lenni. 3.1.3.1.3 Az iránysáv-adó sugárzási erőterének meghatározására alkalmazott valamennyi vízszintes szögnek annak az iránysáv-adó antenna rendszernek a középpontjából kell kiindulnia, amely az elülső irányszektorban használt jeleket szolgáltatja. 3.1.3.2 Rádiófrekvencia 3.1.3.2.1 Az iránysáv-adónak a 108 MHz-től a 111,975 MHz-ig terjedő frekvenciasávban kell működni. Ahol egy egyedüli rádiófrekvenciás vivőhullámot alkalmaznak, ott a frekvencia tolerancia nem haladhatja meg a plusz vagy mínusz 0,005 százalékot. Ahol két rádiófrekvenciás vivőt alkalmaznak, ott a frekvencia tolerancia nem haladhatja meg a 0,002 százalékot és a vivőfrekvenciák által elfoglalt névleges sávnak a kijelölt frekvenciára szimmetrikusnak kell lenni. A vivők közötti frekvencia elkülönítés - az összes alkalmazott tűréssel együtt - nem lehet kevesebb 5 kHz-nél és nem lehet több 14 kHz-nél. 3.1.3.2.2 Az iránysáv-adó sugárzása vízszintesen polarizált kell, hogy legyen. A sugárzás függőlegesen polarizált összetevője az iránysáv vonalán nem lépheti túl azt az értéket, amely 0,016 DDM hibának felel meg akkor, amikor egy repülőgép az iránysáv vonalra helyezkedett és a vízszinteshez képest 20 fokos hossztengely körüli bedöntési helyzetben van. 3.1.3.2.2.1 A II. Teljesítmény kategóriájú berendezések iránysáv-adóinak függőlegesen polarizált sugárzási összetevője az iránysáv vonalán nem lépheti túl azt az értéket, amely 0,008 DDM hibának felel meg akkor, amikor egy repülőgép az iránysáv vonalra helyezkedett és a vízszinteshez képest 20 fokos hossztengely körüli bedöntési helyzetben van. 3.1.3.2.2.2 A III. Teljesítmény kategóriájú berendezések iránysáv-adóinak a függőlegesen polarizált sugárzási összetevője az iránysáv vonal mindkét oldalán a 0,02 DDM-el határolt szektoron belül nem haladhatja meg azt az értéket, ami a 0,005 DDM hibának felel meg akkor, amikor egy repülőgép az iránysáv vonalra helyezkedett és a vízszinteshez képest 20 fokos hossztengely körüli bedöntési helyzetben van. 3.1.3.2.3 A III. Teljesítmény kategóriájú berendezések iránysáv-adóinak az adókészülékéből kisugárzott jel semmilyen olyan összetevőt nem tartalmazhat, amely 0,005 DDM-nél nagyobb csúcstól - csúcsig értékű látszólagos iránysáv vonal ingadozást eredményez a 0,01 Hz-től a 10 Hz-ig terjedő frekvenciasávban. 2007/70/II. szám 3.1.3.3 Fedésterület 3.1.3.3.1 Az iránysáv-adónak kielégítő jeleket kell biztosítania ahhoz, hogy azok lehetővé tegyék egy szabványos fedélzeti berendezés megfelelő működését az iránysáv és a siklópálya fedésterületének szektorain belül. Az iránysáv fedésterület szektorának az iránysáv-adó antenna rendszer középpontjától a következő távolságokig kell kiterjednie: 46,3 km-ig (25 tengeri mérföld) az elülső iránysáv vonaltól plusz, vagy mínusz 10 fokon belül; 31,5 km-ig (17 tengeri mérföld) az iránysáv vonaltól mért 10 fok és 35 fok között; 18,5 km-ig (10 tengeri mérföld) a plusz, vagy mínusz 35 fokon kívül, ha ott fedésterületet biztosítanak; kivéve azt, hogy az értékhatárok ott, ahol a terepfelszín jellegzetességek megszabják, vagy az üzemeltetési követelmények megengedik - lecsökkenthetők 33,3 km-re (18 tengeri mérföld) a plusz, vagy mínusz 10 fokos szektoron belül, és 18,5 km-re (10 tengeri mérföld) a fedésterület fennmaradó részén belül akkor, amikor a kiegészítő navigációs berendezések kielégítő fedésterületet biztosítanak a közbenső megközelítési területen belül. Az iránysáv-adó jelei az előírt távolságban vehetők kell, hogy legyenek a küszöb tengerszinthez viszonyított magassága felett 600 m-es (2000 láb) magasságon, vagy felette, vagy pedig a közbenső és végső megközelítési területen belül található legmagasabb pontok tengerszinthez viszonyított magassága feletti 300 m-en (1000 láb), attól függően, hogy melyik a magasabb. Ezek a jelek az előírt távolságokig vehetők kell, hogy legyenek az iránysáv-adó antennájától a vízszintes felett 7 fokos szöget bezáró felületig. Megjegyzés. - Az iránysáv-adó fedésterületére vonatkozó útmutató anyag a “C”- Melléklet 2.1.11 pontjában került megadásra. 3.1.3.3.2 A térerősségnek legalább 40 mikrovolt/méter-nek kell lennie (mínusz 114 dBW/m2) a fenti 3.1.3.3.1 pontban előírt fedésterületi szektor minden részében, az alábbi 3.1.3.3.2.1, 3.1.3.3.2.2 és 3.1.3.3.2.3 pontokban előírtak kivételével. Megjegyzés. - Ez a minimális térerősség az ILS iránysáv-adó berendezések kielégítő üzemi felhasználásának lehetővé tételéhez szükséges. 3.1.3.3.2.1 Az I. Teljesítmény kategóriájú berendezések iránysáv-adóinál a minimális térerősség az ILS siklópályán és az iránysáv szektoron belül a 18,5 km-es (10 tengeri mérföld) távolságtól a küszöböt magába foglaló vízszintes sík feletti 60 m-es (200 láb) magasságig nem lehet 90 mikrovolt/méter-nél (mínusz 107 dBW/m2) kevesebb. 3.1.3.3.2.2 A II. Teljesítmény kategóriájú berendezések iránysáv-adóinál az ILS siklópályán és az iránysáv szektoron belül a 18,5 km-es (10 tengeri mérföld) távolságban a minimális térerősség nem lehet kevesebb 100 mikrovolt/méter-nél (mínusz 106 dBW/m2) és növekvően nem kevesebb, mint 200 mikrovolt/méter (mínusz 100 dBW/m2) kell, hogy legyen, a küszöböt magába foglaló vízszintes sík feletti 15 m-es (50 láb) magasságban. 3.1.3.3.2.3 A III. Teljesítmény kategóriájú berendezések iránysáv-adóinál az ILS siklópályán és az iránysáv szektoron belül a 18,5 km-es (10 tmf) távolságban a minimális térerősség nem lehet kevesebb 100 mikrovolt/méter-nél (mínusz 106 dBW/m2) és növekvően nem kevesebb, mint 200 mikrovolt/méter (mínusz 100 dBW/m2) kell, hogy legyen, a küszöböt magába foglaló vízszintes sík feletti 6 m-es (20 láb) magasságban. Ettől a ponttól egy további pontig, ami a futópálya középvonala felett 4 m (12 láb) magasságban és a futópálya küszöbétől 300 m (1000 láb) távolságban van az iránysáv-adó felé, és azt követően a futópálya hosszában 4 m (12 láb) magasságban, a térerősség nem lehet kevesebb 100 mikrovolt/méter-nél (mínusz 106 dBW/m2). 2007/70/II. szám Megjegyzés. - A fenti 3.1.3.3.2.2 és 3.1.3.3.2.3 pontokban megadott érték a térerősség megnövelt teljességéhez szükséges jel-zaj viszony biztosításához került előírásra. 3.1.3.3.3 Ajánlás. - A 7 fokos szög felett a jeleket olyan alacsony értékre kell csökkenteni, amennyire az gyakorlatilag csak lehetséges.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes